Document ID: /roh_data/filtered/fineweb-2-filterrobots_roh.jsonl.gz/30748

Gia passa in mais è la possessura sin la tschertga da la columba domesticada cun il num Pico-Todo. Che ha sco la dunna oriunda da la Spagna di, midà sia vita.
L'amizitia da Pico-Todo e la possessura ha cumenzà il matg avant in onn, cura che la dunna ha chattà la columba blessada sin via a lavur. Tar il veterinari han ins ditg ad ella ch'ins na tractia betg columbas selvadias e ch'i vegnian a durmentar ella. Uschia ha ella decidì da prender a chasa la columba e gidar ella, ella ha dà da mangiar e drizzà en in plaz per durmir. Suenter dus mais cura ch'i giava puspe meglier cun la columba vuleva ella laschar liber ella. Mo Pico-Todo è suenter ina runda puspè turnada tar sia spindradra, uschia ch'elle è daventada l'animal da chasa da la dunna. La columba fascheva adina excursiuns davent dal balcun e turnava lura a chasa. Avant dus mais è Pico-Tode dentant sparì e betg pli turnà a chasa pervi d'in grond utschè ch'era s'avischinà . Davent da lura tschertga la possessua la columba carezzada - e n'ha betg dà si la speranza. Sper il post sin instagram cun l'offerta da 2'000.- per quel che porta enavos il animal va ella tras il quartiertier e cloma vinavant adina puspè ses num.